S-772/2012

Mál þetta, sem dómtekið var miðvikudaginn 28. nóvember 2012, er höfðað með ákæru lögreglustjórans á höfuðborgarsvæðinu, útgefinni 23. október 2012, á hendur H-kk-þgf J-kk-þgf S-x-x, kt. 000000-0000, Háaleitisbraut 46, Reykjavík, fyrir húsbrot, eignaspjöll og líkamsárás með því að hafa, aðfaranótt fimmtudagsins 29. júlí 2010, brotið sér leið inn í íbúð að Sandvaði 11 í Reykjavík, og veist að I-kk-þgf Á-kk-þgf I-kk-þgf, kt. 000000-0000, með því að slá hann með hafnaboltakylfu í vinstri framhandlegg með þeim afleiðingum að hann hlaut yfirborðsáverka neðarlega á framhandlegg og einnig að hafa í umrætt sinn slegið með hafnaboltakylfu í rúðu í útidyrahurð íbúðarinnar, í hurð á svefnherbergi og á skjá á flatskjássjónvarpi I-kk-ef Á-kk-ef, allt með þeim afleiðingum að fyrrgreindir munir brotnuðu eða urðu fyrir skemmdum.

Telst þetta varða við 231. gr., 1. mgr. 257. gr. og 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu I-kk-ef Á-kk-ef I-kk-ef, kt. 000000-0000, er krafist skaðabóta úr hendi ákærða að fjárhæð 2.015.990 krónur, með vöxtum samkvæmt 8. gr., sbr. 4. gr. laga nr. 38/2001 um vexti og verðtryggingu, frá 29. júlí 2010 þar til mánuður er liðinn frá birtingu kröfunnar, en síðan dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1990. Samkvæmt sakavottorði var hann í mars 2006 dæmdur til 45 daga fangelsisrefsingar vegna líkamsárásar. Þá hefur hann frá því ári sex sinnum sætt refsingu fyrir umferðarlagabrot, en síðast gekkst ákærði undir tvær lögreglustjórasáttir 21. október 2010 vegna sviptingaraksturs. Ákærði er í máli þessu sakfelldur fyrir grófa atlögu gagnvart brotaþola á heimili hans. Til málsbóta horfir að ákærði hefur gengist greiðlega við brotum sínum. Refsing verður tiltekin eftir reglum 77. og 78. gr. almennra hegningarlaga. Þykir refsing ákærða hæfilega ákveðin fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Réttargæslumaður hefur fyrir hönd I-kk-ef Á-kk-ef I-kk-ef krafist skaðabóta að fjárhæð 2.015.990 krónur auk vaxta, sem sundurliðast þannig:

Miskabætur 1.500.000 krónur

Tjón á munum 169.990 krónur

Lögmannsþóknun að meðtöldum virðisaukaskatti 251.000 krónur

Með vísan til 1. mgr. 26. gr. skaðabótalaga nr. 50/1993 verður ákærði dæmdur til greiðslu miskabóta, sem þykja hæfilega ákveðnar 250.000 krónur, með vöxtum sem í dómsorði greinir. Krafa um bætur vegna tjóns á munum er ekki studd viðhlítandi gögnum og verður henni því vísað frá dómi. G-kk-nf Ó-kk-nf J-kk-nf hrl. var skipaður réttargæslumaður brotaþola við þingfestingu málsins. Ákvörðun þóknunar fyrir réttargæslu tekur mið af vinnu lögmannsins við gerð bótakröfu og meðferð málsins fyrir dómi.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., vegna vinnu á rannsóknarstigi málsins og við meðferð þess fyrir dómi, 225.900 krónur og þóknun skipaðs réttargæslumanns brotaþola, G-kk-ef Ó-kk-ef J-kk-ef hrl., 188.250 krónur. Þóknun lögmanna er ákveðin að meðtöldum virðisaukaskatti. Loks verður ákærði dæmdur til að greiða 195.140 krónur í annan sakarkostnað.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, H-kk-nf J-kk-nf S-kk-nf, sæti fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði I-kk-þgf Á-kk-þgf I-kk-þgf 250.000 krónur, með vöxtum samkvæmt 8. gr. laga um vexti og verðtryggingu nr. 38/2001 frá 29. júlí 2010 til 15. desember 2012, en með dráttarvöxtum samkvæmt 9. gr., sbr. 6. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 225.900 krónur, þóknun skipaðs réttargæslumanns brotaþola, G-kk-ef Ó-kk-ef J-kk-ef hrl., 188.250 krónur og 195.140 krónur í annan sakarkostnað.

R-kvk-nf H-kvk-nf